วงจันทร์ ไพโรจน์
วงจันทร์ ไพโรจน์ มีชื่อเล่นว่าจิ๋ม เป็นชาวกรุงเทพมหานคร เกิดเมื่อ 18 กรกฎาคม พ.ศ. 2478 เป็นบุตรคนที่ 3 ของนายทวี และนางสงิม ไพโรจน์ จบการศึกษาชั้น ประถมศึกษาปีที่ 4 จากโรงเรียนวันรับศีลวิทยา ก่อนที่จะมาศึกษาต่อที่โรงเรียนสตรีเพชรบุรีวิทยาลงกรณ์จนจบชั้นมัธยมศึกษาปีที่ 6
ดวงใจ หทัยกาญจน์
ดวงใจ หทัยกาญจน์ หรือมีชื่อจริงว่า ดวงใจ บันธยามาศ มีชื่อเล่นว่า อี๊ด เกิดวันที่ 25 พฤศจิกายน 2496 ที่กรุงเทพมหานคร เป็นนักแสดงชาวไทย มีผลงานแสดงภาพยนตร์ อาทิ
"ลานสาวกอด" (2515), "กุหลาบไฟ" (2516), "น้ำตานาง" (2517), "คู่หู" (2518), "5 แผ่นดินเพลิง" (2518), "ป่ากามเทพ" (2519), "ขบวนการสามสลึง" (2520), "ทีเด็ดลูกเขย" (2521), "ชั่วฟ้าดินสลาย" (2523), "ศรีธนญชัย" (2524), "ผีเสื้อและดอกไม้" (2528) และ "ผู้ชายชื่อต้น ผู้หญิงชื่อนุช" (2528) เป็นต้น ได้รับรางวัลนักแสดงสมทบหญิงยอดเยี่ยมในงานมหกรรมภาพยนตร์เอเชีย-แปซิฟิก จากภาพยนตร์เรื่อง "รักริษยา" (2521)